text: ২০১৯-২০ বাংলাদেশ প্রিমিয়ার লীগ ফাইনাল হচ্ছে দিন/রাতে অনুষ্ঠিত টুয়েন্টি২০ ক্রিকেট ম্যাচ, যেটি ২০২০ সালের ১৭ই জানুয়ারি তারিখে ঢাকার শের-ই-বাংলা জাতীয় ক্রিকেট স্টেডিয়ামে অনুষ্ঠিত হয়। ১১ ডিসেম্বর ২০১৯ তারিখে শুরু হওয়া বিপিএলের ৭ম আসরের দীর্ঘ ৩৫ দিনের খেলা শেষে খুলনা টাইগার্স ও রাজশাহী রয়্যালস উভয় দল ফাইনালে নিজেদের অবস্থান তৈরী করে নেয়। এই খেলার মাধ্যমে বঙ্গবন্ধু বিপিএলের বিজয়ী দল নির্ধারিত হয়। ফাইনালে, খুলনা টাইগার্সকে ২১ রানের ব্যবধানে পরাজিত করে রাজশাহী রয়্যালস ২০১৯-২০ মৌসুমের বিপিএল শিরোপা অর্জন করে। ফাইনালে টসে জিতে খুলনা টাইগার্স রাজশাহী রয়্যালসকে ব্যাটিংয়ে পাঠায়। খেলার প্রথম ইনিংসে রয়্যালস ৪ উইকেট হারিয়ে ২০ ওভারে ১৭০ রান সংগ্রহ করে। ১৭১ রানের লক্ষ্যমাত্রা নিয়ে খেলতে নেমে ২০ ওভারে ৮ উইকেট হারিয়ে ১৪৯ রান সংগ্রহ করে। ফলাফল- প্রথমবারের মতো বিপিএল 
  চ্যাম্পিয়ন শিরোপা অর্জন করে রাজশাহী রয়্যালস।
  
  ফাইনালে যাওয়ার পথ
  
  প্লে-অফের খেলাগুলো
  
  ফাইনাল
  
  পটভূমি
  গ্রুপ পর্বের খেলা শেষে পয়েন্ট তালিকায় শীর্ষ চার দল হিসাবে আসে খুলনা টাইগার্স, রাজশাহী রয়্যালস, চট্টগ্রাম চ্যালেঞ্জার্স ও ঢাকা প্লাটুন। শীর্ষ চার দলের মধ্যে তৃতীয় ও চতুর্থ স্থান থাকা চট্টগ্রাম চ্যালেঞ্জার্স ও ঢাকা প্লাটুন একে অপরের মুখোমুখি হয় ১৩ জানুয়ারি ২০২০ তারিখে এলিমিনেটর পর্বে। ৭ উইকেটে প্লাটুনকে হারিয়ে চ্যালেঞ্জার্স পৌছে যায় বাছাইপর্ব ২ এ। এর ফলে এবারের বিপিএল পেতে যাচ্ছে নতুন অধিনায়কের নেতৃত্বে নতুন চ্যাম্পিয়ন দল।
  
  দিনের অপর খেলায়, গ্রুপ পর্যায়ে শীর্ষে অবস্থানকারী খুলনা টাইগার্স টসে হেরে প্রথমে ব্যাট করতে গিয়ে নাজমুল হোসেন শান্তর অপরাজিত ৭৮ রানের বদৌলতে ২০ ওভার শেষে মাত্র ১৫৮ রান করতে সক্ষম হয়। জবাবে ব্যাট করতে নামা গ্রুপ পর্যায়ের দ্বিতীয় সেরা দল রাজশাহী রয়্যালস পাওয়ার প্লেতেই ৫ উইকেট হারিয়ে ফেলে এবং প্রতিনিয়ত বিরতিতে উইকেট হারিয়েই চলছে। অপরপ্রান্তে শোয়েব মালিক ৮০ রান দলের খাতায় যোগ করেন। খেলায় পাকিস্তানি পেসার মোহাম্মদ আমির ১৭ রানের বিনিময়ে ৬ উইকেট নিয়ে বিপিএলের ইতিহাসে নতুন রেকর্ড তৈরী করে। ফলশ্রুতিতে রয়্যালস ইনিংসের শেষ বল পর্যন্ত ২৭ রান পেছনে থেকে অল-আউট হয়ে যায় এবং টাইগার্স ফাইনালে নিজেদের অবস্থান তৈরী করে নেয়।
  
  বাছাইপর্ব ২ পর্বের খেলায় বাছাইপর্ব ১ পরাজীয় রাজশাহী রয়্যালস, এলিমিনেটর জয়ী চট্টগ্রাম চ্যালেঞ্জার্সকে ব্যাটিংয়ে আমন্ত্রণ জানায়। ৯ উইকেট হারিয়ে ক্রিস গেইল এর ২৪ বলে ৬০ রান, মাহমুদুল্লাহ ও আসেলা গুণারত্নের দুটি ৩০ রানের উপর ভর করে ২০ ওভারে ১৬৪ রান করে। জবাবে রয়্যালস ব্যাট করতে নেমে ব্যাটিং লাইনে ধ্বস পড়ে যায়। পাওয়ার প্লেতে ৩ উইকেট হারিয়ে ১৫ ওভার শেষে দলের সংগ্রহ দাড়ায় ৮৯, ফলে জয়ের জন্য পরবর্তী ৫ ওভারে দলটিকে ৭৬ রান সংগ্রহ করতে হবে। কিন্তু আন্দ্রে রাসেল এর ২২ বলে অপরাজিত ৫৪ রানের ঝড়ো ইনিংসের ফলে, ৪ বল বাকী থাকতেই ২ উইকেটে জয় পায় এবং দ্বিতীয় বারের মতো বিপিএল এর ফাইনালে খেলার যোগ্যতা অর্জন করে।
  
  রিপোর্ট
  ১ম ইনিংস
  
  উইকেটের পতন: ১/১৪ (আফিফ, ২.৩ ওভার), ২/৬৩ (লিটন, ৯.১ ওভার), ৩/৯৪ (মালিক, ১২.৬ ওভার), ৪/৯৯ (শুক্কুর, ১৪.২ ওভার)
  
  ২য় ইনিং
  
  উইকেটের পতন:  ১/০ (শান্ত, ০.২ ওভার), ২/১১ (মেহেদী, ১.৫ ওভার), ৩/৮৫ (রুশো, ১০.৫ ওভার), ৪/১০১ (শামসুর রহমান, ১৩.১ ওভার), ৫/১০৫ (নাজিবুল্লাহ, ১৩.৫ ওভার), ৬/১৩৪ (মুশফিকুর, ১৭.৫ ওভার), ৭/১৪১ (ফ্রাইলিঙ্ক, ১৮.৪ ওভার), ৮/১৪২ (শহিদুল, ১৯.২ ওভার)
  
  সারাংশ
  
  তথ্যসূত্র
  
  বিষয়শ্রেণী:বাংলাদেশ প্রিমিয়ার লীগ
  বিষয়শ্রেণী:২০১৯-এ বাংলাদেশী ক্রিকেট
title: ২০১৯-২০ বাংলাদেশ প্রিমিয়ার লীগ ফাইনাল